Bu qoxular xoşbəxtlik verir! » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Bu qoxular xoşbəxtlik verir!Yorucu bir gün... Sevincə ehtiyacınız var. O halda özünüzü 'aromaterapinin sehirli dünyasına təslim edin. Bir damla yağın yaratdığı möcüzələr sizi çaşdıracaq! Bu müalicə üsulu minlərlə ildir Çin, Hindistan və Cənub Amerikada istifadə edilir. Bitki özlərindən əldə edilən şəfalı yağlayar, buxarla uçucu hala gələrək qoxu yayır və sinir sisteminiz üzərində təsirli olub sizi yatırır. Yaxşı hansı qoxu, neyə yaxşı gəlir? Konsentrasiya üçünLimon, fesleğen, limon otu, okaliptus, kişniş, laden.Xoşbəxtlik üçünPortağal, gül, jasmin, kişniş, zəncəfil, ətir.Qəbul etmək üçünSərv, ölməz otu, melissa.Hirsliliyə qarşıPaçuli, lavanta, bergamot.Unutqanlığa qarşıZəncəfil, bibəriyə, fesleğen, limon, , kişniş.Yuxusuzluğa qarşıLavanta, naringi, pişik otu, sandalağacı, limon, cökə.Fobilərə qarşıLavanta, ylang ylang, sandalağacı.Baş qarışılığına qarşıZəncəfil, qara bibər, bibəriyəYaradıcılıq üçünBergamut, gül, jasmin, dəfnə, qərənfil, mimoza, sandalağacı, sərv, ardıç.\nloading... Xoşbəxt olmağı bacarırsınızmı?


DataLife Engine > Версия для печати > Gömrükdə ciddi sıxıntı aradan qalxır, artıq pul tələb etmək mümkün olmayacaq\nГлавная > Sosial, Araşdırma > Gömrükdə ciddi sıxıntı aradan qalxır, artıq pul tələb etmək mümkün olmayacaq\n“Dövlət Gömrük Komitəsində vahid SMS-məlumatlandırma sistemi yaradılacaq. Sahibkarın məhsulu sərhəd-keçid məntəqəsinə çatarkən, ona ödəyəcəyi gömrük rüsumunun məbləği SMS-lə bildiriləcək”.\nBu barədə Dövlət Gömrük Komitəsinin (DGK) sədri Səfər Mehdiyev açıqlama verib. Onun sözlərinə görə, bu, idxalla məşğul olan sahibkarların işini asanlaşdıracaq.\nMaraqlıdır, sahibkarlar üçün yaradılan bu yeniliyin idxal-ixrac prosesinə, bazar qiymətlərinə nə kimi təsirləri olacaq? Sputnik Azərbaycan bu sualla ekspertlərə müraciət edib, onların fikrini öyrənib.\nİqtisadçı-ekspert Vüqar Bayramov bunu müsbət yenilik kimi qiymətləndirib: “Bu, xüsusən sahibkarların daha tez məlumat əldə etməsi baxımından çox vacibdir. Həmçinin sahibkarlara, məhz vergi ödənişlərini həyata keçirməklə bağlı məlumatlılıq və şəffaflıq baxımından vacibdir. Çünki sahibkara rəsmi SMS gəlir və buna əsasən ödəniş edilir. Nəticə etibarı ilə gömrükdə sahibkardan artıq vəsaitin tələb edilməsi mümkün olmur”.\n“Bu da şəffaflığın gücləndirilməsi baxımından vacibdir. Çünki bəzi hallarda rəsmi hesablanandan daha çox vəsaitin tələb edilməsi halları baş verirdi. Bu da heç bir halda arzuolunan deyildi. Daimi prosedurun avtomatlaşdırılması həm də şəffaflığın gücləndirilməsi baxımından vacibdir. Bu, daha şəffaf mexanizmin yaradılmasına xidmət edir. Amma daha məqsədəuyğun olan odur ki, optimal gömrük dərəcələrinin tətbiqi həyata keçirilsin” — iqtisadçı əlavə edib.\nBayramovun fikrincə, idxalın şəffaflaşması onun həcminin artmasına gətirib çıxara bilər: “Nəticə etibarı ilə nə qədər proseduraların sayı azalırsa, sahibkarlar da o qədər idxalla, eyni zamanda, ixracla məşğul olmaqda maraqlı olurlar”.\nEkspert bunun qiymətlərə təsir edəcəyini isə güman etmir: “Çünki burada söhbət vergi dərəcələrinin azaldılmasından yox, ödəyəcəyi gömrük rüsumunun məbləği ilə bağlı sadəcə sahibkarın məlumatlandırılmasından gedir”.\nAzərbaycan Dövlət İqtisad Universitetinin (UNEC) professoru Elşad Məmmədov da bunu mütərəqqi addım kimi qiymətləndirib:\n“Ümumiyyətlə, tədricən informasiya-kommunikasiya texnologiyalarının sahibkarlıq fəaliyyətində tətbiqi sürətləndirilməli, intensivləşməlidir. Bu, bir tərəfdən biznes mühitində əks olunan proseslərin sürətlənməsinə, digər tərəfdən də şəffaflığa xidmət edən məsələdir. Ona görə bu məsələ ilə bağlı aidiyyatı dövlət qurumları, xüsusilə də Dövlət Gömrük Komitəsi tərəfindən son həftələrdə atılan addımlar təqdirəlayiqdir”.\nProfessorun fikrincə, ümumilikdə bu prosesdə 2 əsas amil rol oynamalıdır: “Birincisi, biznes proseslərinin sürətlənməsi, ikincisi isə biznes proseslərinin şəffaflığı. Amma bu addımların atılması ölkədə həyata keçirilən idxalın əvəz olunmasına, yerli qeyri-neft real sektorunun inkişafı ilə bağlı siyasətə zərər vurmamalıdır. Yəni başlıca məqsəd universal makroiqtisadi göstəricilərin, tədiyyə balansının sabit vəziyyətdə saxlanılmasından ibarət olmalıdır”.\nMəmmədovun qənaətincə, buna paralel olaraq biznes fəallığının stimullaşdırılması üçün müəyyən addımlar atılmalıdır: “Ümumiyyətlə, idxaldan da tamamilə azad olmaq mümkün deyil. Bununla bərabər, o sahələrdə ki, idxalın əvəzolunması qeyri-mümkündür, aidiyyatı qurumlar tərəfindən idxalla bağlı stimullaşdırıcı tədbirlər həyata keçirilə bilər. Amma ümumilikdə daha çox sferalarda idxalın əvəzolunması siyasəti davam etdirilməlidir”.


“ICTnews.az” elektron xəbər xidməti “vesti.ru” saytına istinadən bildirir ki, simsiz enerji heç də yeni texnologiya deyil. Hələ 2009-cu ilin ortasında qurğunu enerji ilə simsiz dolduran “Palm Pre” smartfonu təqdim edilmişdi və 2011-ci ildə “LG”, “Powermat” və “Duracell” şirkətləri öz simsiz enerji doldurma variantlarını təqdim etdilər.\n"Hava" ilə enerji doldurulması ilə digər iri şirkətlər də maraqlanır. 2012-ci ilin mayında “Samsung”, “Qualcomm” və digər beş şirkət “Alliance for Wireless Power” (A4WP) təşkilatının yaradılmasını elan etdilər.\nTəşkilat simsiz enerji doldurulması texnologiyasının hazırlanması və standartlaşdırılması ilə məşğul olacaq. Qrupun məqsədlərindən biri eyni anda bir neçə qurğunu enerji ilə doldurmağa qadir sistem yaratmaqdır.


Oxu.az - Qubada xüsusi karantin rejiminin tələblərinə əməl olunur - FOTO\nQubada xüsusi karantin rejiminin tələblərinə əməl olunmasına nəzarət gücləndirilib.\nDaxili İşlər Nazirliyinin Mətbuat Xidmətinin Quba rayonunda regional qrupundan verilən məlumata görə, Quba Rayon Polis Şöbəsinin əməkdaşları tərəfindən rayon ərazisində koronavirus pandemiyası ilə əlaqədar həyata keçirilən xüsusi karantin rejimi qaydalarına riayət edilməsi istiqamətində bütün zəruri təxirəsalınmaz tədbirlər görülür.\nBelə ki, RPŞ-nin PPXB-nin əməkdaşları rayonun bütün küçə və prospektlərində, eləcə də parklarda vətəndaşlar ilə mütəmadi olaraq maarifləndirici söhbətlər apararaq onlara evdə qalmalarını tövsiyələr edirlər. Həmçinin, yaşı 65-də yuxarı olan şəxslər müəyyən edildikdə onlara Nazirlər Kabineti yanında Operativ Qərargahın tələb və tövsiyələri çatdırılır, evdə qalmaları barədə xəbərdarlıq edilir.\nBundan əlavə RPŞ-nin DYPB-nin əməkdaşları rayon ərazisində nəqliyyat vasitələrini idarə edən sürücülərlə də profilaktiki söhbətlər apararaq, xüsusi karantin rejiminə əməl etmələrini və lüzumsuz yerə nəqliyyat vasitəsi idarə etməyərək “evdə qal” kampaniyasına qoşulmalarının zəruriliyini bildirirlər.


BPKİYİ-nin yenidənhazırlanma fakültəsində tədris prosesi başlanıb\nNoyabrın 14-15-də Bakı Pedaqoji Kadrların İxtisasartırma və Yenidənhazırlanma İnstitutunda 2014-2015-ci tədris ili üzrə yenidənhazırlanma fakültəsinə "Azərbaycan dili və ədəbiyyatı", "riyaziyyat və informatika", "təhsildə sosial-psixoloji xidmət", "məktəbəqədər təlim və tərbiyə" ixtisasları üzrə qəbulla əlaqədar müsahibə keçirilib. Müsahibədən öncə keçirilən görüşdə institutun rektoru, professor Asəf Zamanov adıçəkilən ixtisaslar üzrə ali təhsilin əhəmiyyətini vurğulayaraq bildirib ki, müasir təhsilin uğurları daim dəyişən şəraitə çevik uyğunlaşma qabiliyyəti ilə müəyyənləşdirilir. Bu baxımdan yenidənhazırlanma yolu ilə mütəxəssis hazırlığı "Azərbaycan Respublikasında təhsilin inkişafı üzrə Dövlət Strategiyası"nda öz əksini tapıb. İnstitutda bu sahəyə xüsusi diqqət yetirildiyini söyləyən A.Zamanov müsahibə prosesinin obyektiv və şəffaflığının təmini üçün şərait yaradıldığını diqqətə çatdırib, müsahibəyə qatılan şəxslərə, həmçinin komissiya üzvlərinə uğurlar arzulayıb.\nTəhsil Nazirliyinin məsul işçisi Eşqi Bağırov da müsahibə prosesində iştirak edib.\nMüsahibədə müsbət nəticələr göstərmiş və müvafiq ixtisaslar üzrə Yenidənhazırlanma fakültəsinə qəbul olunmuş tələbələr, onların valideynləri, institutun professor-müəllim heyəti və KİV nümayəndələri ilə noyabrın 17-də institutda görüş keçirilib. Tədbiri giriş sözü ilə açan BPKİYİ-nin rektoru, professor Asəf Zamanov 17 noyabrın Azərbaycan xalqı üçün müqəddəs bir gün olduğunu diqqətə çatdıraraq Milli Dirçəliş Gününün tarixi əhəmiyyətindən söz açıb. Bildirib ki, bu gün dünyaya sürətlə inteqrasiya edən müstəqil Azərbaycan dövlətinin, bütün istiqamətlərdə həyata keçirilən uğurlu islahatların təməli məhz ümummilli lider Heydər Əliyevin adı ilə bağlıdır.\nRektor dahi lider Heydər Əliyevin daxili və xarici siyasətini uğurla davam etdirən Prezident İlham Əliyevin rəhbərliyi ilə 2011-ci ildə Azərbaycan Respublikasının ilk dəfə BMT Təhlükəsizlik Şurasının üzvü seçilməsini, 2013-cü ildə dünyanın "kosmik ölkələri" sırasına, BMT-nin 2010-cu il üzrə insan inkişafı hesabatında göstərildiyi kimi "orta insan inkişafı" qrupundan "yüksək insan inkişafı" qrupuna daxil olmasını, Dünya İqtisadi Forumunun hesabatında iqtisadi rəqabətlilik qabiliyyətinə görə Azərbaycanın 146 ölkə sırasında 38-ci yerdə həm region, həm də MDB üzvü olan ölkələrdən öndə olmasını xüsusi vurğulayıb. Təhsilin maddi-texniki bazasının gücləndirilməsi, həmçinin insan resurslarının formalaşdırılması istiqamətində görülən işlərdən söz açan rektor Azərbaycan Respublikası Prezidentinin 24 oktyabr 2013-cü il tarixli Sərəncamı ilə təsdiq edilmiş "Azərbaycan Respublikasında təhsilin inkişafı üzrə Dövlət Strategiyası"nın əhəmiyyətini vurğulayıb. A.Zamanov çıxışında neft kapitalının insan kapitalına çevrilməsi istiqamətində görülən işlərdən, o cümlədən, dövlət proqramı əsasında dünyanın aparıcı universitetlərində təhsil almaq üçün göndərilən gənclərin Azərbaycanın intellektual potensialının formalaşması üçün əhəmiyyətindən də bəhs edib. Təhsilin və elmin maddi-texniki bazasının möhkəmlənməsində, insan resurslarının inkişafında həm dövlətimizin, həm də Heydər Əliyev Fondunun fəaliyyətindən söz açaraq, qazanılan bütün uğurların fövqündə müstəqilliyimizin durduğunu əsaslandırıb. 23 ildə Azərbaycanın əsrə bərabər inkişaf yolu keçdiyini diqqətə çatdırıb.\nNatiq son altı ildə BPKİYİ-nin yüksək ixtisaslı kadr potensialının formalaşdığını, dünyanın 50-dən çox ali məktəbi və elmi-tədqiqat institutu ilə səmərəli əməkdaşlığını, professor-müəllim heyəti tərəfindən respublikamızda və xaricdə 900-ə qədər elmi əsərin (monoqrafiya, dərslik, dərs vəsaiti, elmi məqalə və s.) nəşr edildiyini qeyd edib.\nRektor çıxışının sonunda institutun tələbəsi adını qazanan gəncləri təbrik edib, onlara keyfiyyətli təhsil verilməsi üçün şərait yaradıldığını bildirərək yüksək təhsil uğurları arzulayıb.\nDigər çıxış edənlər də BPKİYİ-nin Yenidənhazırlanma fakültəsinə qəbul olunmuş tələbələrə ürək sözlərini bildiriblər.


İndoneziya səfiri BANM-də olub - Report.az\n14 Mart, 2017 13:11\nBakı. 14 mart. REPORT.AZ/ İndoneziyanın Azərbaycandakı səfiri Hüsnan Bəy Fanani Bakı Ali Neft Məktəbində (BANM) Ali Məktəbin rəhbərliyi, professor-müəllim heyəti, tələbələri və əməkdaşları ilə görüşüb və böyük təqdimatla çıxış edib.\nAli Məktəbin İctimaiyyətlə əlaqələr şöbəsindən "Report"a verilən məlumata görə, BANM-in rektoru Elmar Qasımov bildirib ki, qloballaşma və müxtəlif mədəniyyətlər arasında yaxınlaşma əsrində İndoneziya nəinki sürətlə inkişaf edən ölkələrdən biri olmağı, həm də öz adət-ənənələrini və özünəməxsusluğunu qorumağı bacarıb.\nSəfir Hüsnan Bəy Fanani BANM-in rektoru Elmar Qasımova öz təşəkkürünü bildirərək Ali Məktəbə artıq ikinci dəfə gəldiyini xatırladıb: “Azərbaycanda işlədiyim üçün çox şadam. Bu gözəl ölkədə səmimi və qonaqpərvər insanlar yaşayırlar. Mən Ali Məktəbin müəllim və tələbələri ilə görüşməyimə görə xoşbəxtəm”. O, həmçinin İndoneziyanın çoxmillətli xalqlarının mədəni irsindən, zəngin tarixindən və coğrafiyasından qısaca danışıb.\nDiplomat öz təqdimatında 1945-ci ildə müstəqilliyini əldə etmiş İndoneziyanın formalaşmasından, ölkənin sürətli iqtisadi artırmasından, sənaye, iqtisadi və bank, mədəniyyət, təhsil və beynəlxalq əməkdaşlıq sahələrindəki uğurlarından danışıb. O vurğulayıb ki, bu uğurlar təbii sərvətlərin, o cümlədən neft və qaz resurslarının səmərəli istifadə olunması, beynəlxalq əməkdaşlıq və tərəfdaşların cəlb edilməsi və insan kapitalının inkişafına investisiyalar yatırılmasına əsaslanıb.\nHüsnan Bəy Fanani qeyd edib ki, İndoneziya sənaye cəhətdən dünyanın inkişaf etmiş ölkələri sırasına daxildir. Ölkənin ümumi milli gəlirin artım tempinə görə Çin və Hindistan geri qalır. Səfir İndoneziya Respublikasının beynəlxalq əlaqələri barədə danışaraq vurğulayıb ki, Cənub-Şərqi Asiya dövlətləri Assosiasiyasının (ASEAN) üzvüdür. Həmin assosiasiyasının katibliyi İndoneziyanın paytaxtı Cakartada yerləşir. O deyib ki, 7 mindən artıq ali təhsil müəssisəsi fəaliyyət göstərən İndoneziya Respublikasında təhsil məsələlərinə, gənclərə dəstək və ölkənin sosial-iqtisadi inkişafına xüsusi diqqət yetirilir.\nGörüşün sonunda İndoneziyanın səfiri Hüsnan Bəy Fanani BANM-in tələbələrinin, əməkdaşlarının və müəllimlərinin çoxsaylı suallarına cavab verib və doğma musiqilərindən kompozisiyaları ifa edərək tədbir iştirakçılarına xoş sürpriz etmiş olub.\nQeyd edək ki, tədbirdə həmçinin İndoneziyanın Azərbaycandakı səfirliyinin birinci katibi Anggraeni Vidiastutivə səfirliyin nümayəndələri Astrid Septriana, Emil Güləliyev və Alviano Julantara iştirak ediblər.


BAK Müstəqillik Günü münasinətilə tədbir keçirib - Diaspornews.az\nNiderland Krallığının Rotterdam şəhərində fəaliyyət göstərən Benilüks Azərbaycanlıları Konqresinin (BAK) qərargahında 28 may Cümhuriyyət günü münasinətilə tədbir keçirilmişdir.\nTədbiri giriş sözu ilə BAK ın sədri Elsevər Məmmədov açdı.\nVətənin azadlığı və bütövlüyü uğrunda canlarını fəda edən şəhidlərin ruhu bir dəqiqəlik sükutla yad edildikdən sonra tədbir öz işinə başladı.\nTədbirə eləcə də,Azərbaycan Odlar Yurdu cəmiyyətinin sədri və Niderland Belçika Koordinasiya Şurasının üzvü Frəngiz Bağırova və digər qonaqlar da qatılmışdılar.\nTədbirdə BAK vitse prezidenti Sima Cəfərovanın “Tariximizi öyrənirik” mövzusunda məruzə etdi.\nMəruzədə 1917-20 ci illər ərzində cərəyan edən hadisələrdən, Azərbaycan Xalq Cümhuriyyətinin yaranması, onun 23 ay ərzində Azərbaycana verdiyi tövhələr barədə açıqlamalar oldu.\nHəmişə məxfi saxlanan faktlardan bəhs edən Sima Cəfərova, tariximizin bu səhifəsinin gizli qalma səbəblərinə də toxundu.\nO, bu illərdə Rusiya imperiyasında hökm sürən ikili hakimiyyətin Azərbaycana da təsirindən danışdı və Azərbaycanımızı 2 yerə bölən bu tarixi fakt bölgədə bir çox fəsad və narahatçılıqlara səbəb olduğunu vurğuladı.\n“Amma buna baxmayaraq 23 ay davam edən Cumhuriyyət dövrümdə görülən işlər sonradan da Azərbaycanın gələcək taleyində, siyasi və ictimai həyatında böyük rol oynadı. Belə çətin dönəmdə Cümhuriyyət başqanları öz ordumuzun da formalaşıb güclənməsinə nail ola bildi.\nBu dövrdə qurulan diplomatik əlaqələr, xalqın dirçəliş və tərəqqi proqramları, iqtisadi inkişaf planları Cümhuriyyətin əsas siyasəti idi. Həmin vaxt açılan məktəblər, gimnaziyalar, xəstəxanalar kitabxanalar xalqın mənafeyinə qulluq edirdi. Bu az zaman ərzində Cümhuriyyət fədailəri yekdilliklə xalqa xidmət edərək ölkəmizin tərəqqi və inkişafı üçün bacardıqlarını etmişdilər. 9 noyabr 1918 cı ildə ay ulduzlu üç rəngli bayrağımız Azərbaycan Xalq Cümhuriyyətinin atributuna çevrildi və milli valyuta dövriyyəyə buraxıldı.\n1 sentyabr 1919 cu ildə Azərbaycan Dövlət Universiteti təsis edildi.\n100 dən çox tələbənin dövlət hesanına xarici ölkələrdə təhsil alması dövlətin təhsil və tərəqqiyə olan münasibəti idi.\nTəəssüflər olsun ki, 28 aprel 1920 ci ildə Bolşevik Rusiyasının Xl Qızıl Ordusu tərəfinfən vətənimizin işğalı Azərbaycan Xalq Cümhuriyyətinin süqutu ilə nəticələndi.\nBuna baxmayaraq, 23 ay davam edən Azərbaycan Xalq Cümhuriyyəti dövrü, tariximizin qızıl səhifəsinə çevrildi. “ deyərək öz məruzəsini yekunlaşdırdı.\nSonda mövzu barədə fikir mübadiləsi və diskussiyalar aparıldı və tədbir iştirakçılarının fikirləri və çıxışları dinlənildi.


Azərbaycanlıların yarasına duz basan "Heno" Yazı+Fotolar - Komanda.az\nAzərbaycanlıların yarasına duz basan “Heno” Yazı+Fotolar\n05/14/2019 | 15:09\nMayın 29-da Bakıda keçiriləcək Avropa Liqasının final matçını səbirsizliklə gözləyənlər az deyil. Avropanın ikinci dərəcəli klub turnirinin final matçında İngiltərənin iki klubu – “Arsenal”la “Çelsi” üz-üzə gələcək. Azərbaycanlı futbolsevərləri isə bəlkə də, bu oyundan çox, “Arsenal”ın erməni futbolçusu Henrix Mxitaryan maraqlandırır. Bu da təbiidir. Axı o, Azərbaycanın torpaqlarını işğal altında saxlayan düşmən ölkənin övladıdır.\nHenrix Mxitaryan 21 yanvar 1989-cu ildə Ermənistanın paytaxtı Yerevanda doğulub. Atası Hamlet də futbolçu olan Mxitaryan, elə uşaq yaşlarından futbola sevgi ilə böyüyüb. Cəmi bir neçə aylıq olarkən, Ermənistanda olan qarışıqlıq səbəbiylə ailəsi Fransaya köçür və atası bu ölkənin ikinci liqasında forma geyinməyə başlayır. Hələ 4 yaşından futbola həvəsli olan Mxitaryan, o günlər haqqında danışarkən, bunları deyir:\n“4 yaşım olanda, atam məşqə gedəndə, ondan məni də aparmasını xahiş edirdim. O zamanlar futbol məni maraqlandırmırdı, sadəcə atamın yanında olmaq istəyirdim. Hər dəfə məşqə gedəndə, müxtəlif bəhanələrlə məni aldadırdı. Bir müddət sonra isə artıq mən də onunla məşqlərə qatılırdım. Sonralar isə futbolçu olmaq istədim və bu, mənim əsas məqsədimə çevrildi. Bu xəyalı həyata keçirməyimdə ən böyük köməyi ailəm etdi”.\nHamlet Mxitaryan və oğlu Henrix\nFutbola atası sayəsində gələn Mxitaryan, ilk addımlarını da onun köməyi ilə atır. Amma atası Hamletin xərçəng səbəbiylə tez ölümü onun başlamaqda olan karyerasına təsir edir:\n“O, həyatda olsaydı, hər şey fərqli olardı. 6 yaşım olanda, ailəm mənə Ermənistana qayıdacağımızı dedi. Nə baş verdiyini başa düşə bilmirdim. Atam artıq futbol oynamırdı və vaxtını evdə keçirirdi. Hər şey bir anda baş verdi. Atam öləndən bir il sonra futbola davam etdim. O, mənim idealım idi. Onun oyunları olan kasetləri tez-tez izləyərdim. Qol vurduğu, komanda yoldaşları ilə qucaqlaşdığı epizodları görəndə xoşbəxt oluram. Özümə onun kimi qaçmalı olduğumu, onun kimi zərbə vurmalı olduğumu deyirdim. İndi onun məni gördüyünə, mənimlə qürur duyduğuna inanıram”.\nAtasının ölümündən bir müddət sonra yenidən Ermənistana qayıdan Mxitaryan, futbolçu karyerasına burda davam etməyə qərar verir və “Pünik”ə keçir.\nOnun ailəsində futbolla bağlı olan təkcə atası deyildi. Ailədə baş verən ölümdən sonra anası Marina Taşcyan Ermənistanın futbol federasiyasında işləməyə (milli komandalar departamentində) başlayır:\n“Anam mənim üçün həm ana, həm də ata olmaq məcburiyyətində qaldı. Bir ananın belə bir cəmiyyətdə bunu etməsi çox çətindir. Bəzən üzləşdiyim çətinliklərə görə futbolu buraxmaq istədiyimi deyəndə, “Bunu edə bilməzsən, çalışmağa davam etməlisən, hər şey daha da yaxşı olacaq” deyərək, mənə güc verirdi. Atam öldükdən sonra o, futbol federasiyasının milli komandalar departamentində çalışmağa başladı”.\nMxitaryan anası ilə bu fotosunu paylaşanda, çoxu Marinanın bu qədər gənc görünməsinə heyrətlənmişdi\nBundan başqa, Henrixin bacısı da futboldan uzaq deyil. Monika Mxitaryan UEFA-nın baş qərargahında işləyir. O, verdiyi müsahibələrin birində, “Ailədə sənin, mənim deyə bir şey yoxdur. Biz bir ailəyik və qazandığımız hər şey bizimdir” deyib.\nHenrix və bacısı Monika\nFutbola ilk addımlarını Fransada atan Mxitaryanın digər idealı Zinəddin Zidandır. “Real”ın və Fransa millisinin keçmiş futbolçusu, Mxitaryanın futbola olan sevgisinin əsas səbəbkarlarından olub:\n“10 yaşım olanda, həyatımdakı hər şey futbol idi. Bütün fikrimi buna yönəltmişdim. Xüsusilə də, yaradıcı futbolçuları çox sevirdim. Zidan və atam Hamlet kimi oynamaq istəyirdim. Zidanın oyun tərzini və meydanda etdiyi hər şeyi bəyənirdim. O, bir sehrbaz kimi idi. Yarımmüdafiədəki oyun tərzim Zidanla bağlıdır, hücum xüsusiyyətlərim isə atamla daha çox əlaqəlidir”.\nQardaş və bacı Mxitaryanlar\nFutbolla yanaşı, təhsil həyatını da davam etdirən Mxitaryan, hüquq fakültəsini bitirdikdən sonra “Pünik”dən ayrılaraq, Ukraynanın “Metallurq” klubuna keçir.\nErmənistanda qısaca olaraq “Heno” çağrılan futbolçunun Avropadakı ləqəbi “Miki”dir. O, açıqlamalarının birində bu qısa adın “Borussiya”da oynayarkən, baş məşqçi Yurgen Klopp tərəfindən verildiyini bildirmişdi.\nHenrix “Metallurq”dan sonra Ukraynanın digər klubu “Şaxtyor”a keçir. Burda keçirdiyi 25 oyunda 29 qolla yadda qalan futbolçunun 2013-cü ildə “Liverpul”a transfer olunmaq ehtimalı yaranır. Həmin dövrdə “qırmızılar”ın baş məşqçisi olan Brendan Rocers, erməni futbolçunu komandasında görmək istəyirdi. Hətta, Henrixlə şifahi razılıq da əldə olunmuşdu, amma hər şeyin rəsmiləşəcəyi bir vaxtda, Yurgen Klopp məsələyə müdaxilə edir və erməni 2013-2016-cı illəri Dortmund “Borussiya”sında keçirir. 2016-cı ildə “Mançester Yunayted”ə transfer olunan futbolçu, 2018-ci ilin yanvarından “Arsenal”ın şərəfini qoruyur. O, İngiltərə Premyer Liqasında forma geyinən yeganə erməni futbolçudur.\n2014-cü ildə “Yerevanın fəxri vətəndaşı” adını alan futbolçu, Azərbaycanın Ermənistan tərəfindən işğal olunan ərazisi Dağlıq Qarabağa baş çəkərək, ordakı əsgərlərlə görüşmüş, onlara yardım etmişdi. Bu görüş ona “Qondarma Dağlıq Qarabağ Respublikası medalı”nı qazandırıb.\n2015-ci ildən Ermənistan millisinin üzvü olan futbolçu, yığmanın liderlərindən sayılır.\nMxitaryan Bakıya gələcəkmi, gəlməyəcəkmi, gələcəksə, burda necə qarşılanacaq, məlum deyil. Məlum olan bir şey var ki, o da əksər ermənilər kimi öz ölkəsi, ölkəsinin insanları üçün əlindən gələni edib, edir. Onun Azərbaycanın işğal altında olan ərazilərinə səfər etməsi, ordakı ermənilərə yardım göstərməsi isə başqa yazının mövzusudur.\nTagsarsenalBorussiyaHenrix Mxitaryanliverpulmancester yunayted\nFİFA prezidenti “Qarabağ”ı unutmadı FOTO\n“Sabah”da ilk ayrılıq – Ölkəsinə yollandı


Qarışıq komanda yarışında 5-ci olduq - Olimpiya Idman NövləriOlimpiya Idman Növləri\n27 sentyabr 2018 / 16:38 Baxış sayı: 347\nBu gün Milli Gimnastika Arenasında dünya çempionatı başa çatdı. Allsport.az saytı xəbər verir ki, yarışın sonuncu, 8-ci günündə qarışıq komanda yarışı keçirildi. Millimiz ilk görüşdə avstriyalı həmkarlarına 4:1 uddu. Sonra eyni hesabla yaponlara yenildi.\nTəsəlliverici mücadilədə bizimkilər Niderland yığmasına da 4:1 qalib gəldi. 3-cü yer uğrunda qarşılaşmada rəqib Rusiya kolektivi oldu. Gərgin rəqabətdə şimallılar 5:1 sevindi.\n22 Avqust 2019 19:00\n22 Avqust 2019 16:45